《咏鸡冠花》
明代·何栋如

日下飞来孰可俦，云中养就气偏柔。懒施金距当雄敌，为戴霞冠慕远游。

独立莓苔閒伴鹤，卑栖蘋藻静群鸥。何如化作幽人梦，啼破三湘万古愁。

作者简介：明常州府无锡人，字子极。万历二十六年进士。为襄阳推官，居官守正。二十九年与湖广佥事冯应京同被税监陈奉诬陷，下狱。襄阳人赴阙诉冤，不听。及出狱，削籍归，家居十七年。天启初起南京兵部主事。辽阳陷落后，自请募兵往援，进太仆少卿，充军前赞划。以疏论熊廷弼、王化贞功罪，被劾下诏狱，谪戍滁阳。崇祯初复官，致仕卒。有《明祖四大法》、《南音》、《徂东草》、《摄园草》。